оттегляне на приемането на ангажимента по отношение на всички производители износители. Следователно Комисията следва да подложи на оценка въздействието на конкретния случай на неспазване на условията върху практическата осъществимост на ангажимента с оглед на последиците за всички производители износители и за CCCME.
 (48)
 Комисията съответно направи оценка на въздействието на случаите на неспазване от страна на AE Solar и Wuxi Saijing върху практическата осъществимост на ангажимента с оглед на последиците за всички производители износители и за CCCME.
 (49)
 Отговорността за тези случаи на неспазване е изцяло на въпросните производители износители; извършената проверка не показа да е имало системно неспазване от страна на голям брой производители износители или на CCCME.
 (50)
 Поради това Комисията заключи, че не е засегнато цялостното функциониране на ангажимента и че не са налице основания за оттегляне на приемането на ангажимента по отношение на всички производители износители и на CCCME.
 Ж. ПИСМЕНИ ИЗЯВЛЕНИЯ И ИЗСЛУШВАНИЯ
 (51)
 На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент. Коментари представиха производители износители и двама вносители.
 (52)
 По отношение на AE Solar несвързаният според твърденията вносител в Съюза потвърди връзката между двете дружества, но заяви, че никога не е продавал модули или елементи на цена, по-ниска от МВЦ, на първия независим клиент в Съюза. Комисията счита, че самото съществуване на такава връзка представлява неспазване на ангажимента и че фактурите за непреки продажби на този вносител не са съставени и отчетени в съответствие с поетия ангажимент. Поради това Комисията отхвърля този довод. Комисията също така отбелязва, че представените от AE Solar фактури не доказват, че МВЦ е била спазена при посочените по-горе сделки, тъй като фактурите за препродажба са както за слънчеви панели, така и за други продукти.
 (53)
 Wuxi Saijing изтъкна, че дружеството никога не е компенсирало несвързания вносител в Съюза, и представи съответно общо становище от одитор. Комисията не може да приеме това общо становище, което не съдържа никакви нови доказателства, че несвързаният вносител не е бил компенсиран, и по-специално не може да го приеме като опровержение на оповестените пред Wuxi Saijing доводи и доказателства за съществуването на такова компенсиране. Поради това Комисията отхвърля този довод.
 (54)
 И Wuxi Saijing, и несвързаният вносител в Съюза заявиха, че посоченият в съображение 42 продукт следва да бъде класиран в код по КН ex 8541 40 90, и се позоваха на различни технически спецификации. Комисията отхвърля този довод, тъй като класирането на продуктите се прави въз основа на представената от вносителя декларация и за него отговарят националните митнически органи, които са класирали продукта в код по КН ex 8501 31 00. Следователно възражения относно класирането на продукта следва да се отправят пряко към националните митнически органи.
 (55)
 Несвързаният вносител на Wuxi Saijing поиска достъп до поверителна информация, оповестена пред Wuxi Saijing. Комисията отхвърля искането за оповестяване, тъй като несвързаният вносител не е страна по ангажимента и информацията съдържа поверителна стопанска информация за Wuxi Saijing.
 З. ОТТЕГЛЯНЕ НА ПРИЕМАНЕТО НА